Na podlagi drugega odstavka 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP; v nadaljnjem besedilu: ZUJIK) ter v skladu s 6. členom Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) Ministrstvo za kulturo Republike Slovenije objavlja

**Javni razpis za izbor kulturnih projektov postprodukcije na področju uprizoritvenih umetnosti, ki jih bo v letu 2025 sofinancirala Republika Slovenija iz proračuna, namenjenega za kulturo**

(v nadaljnjem besedilu: razpis, oznaka JPR-PP-2025)

1. **Ime in sedež naročnika razpisa**

Republika Slovenija, Ministrstvo za kulturo, Maistrova ulica 10, Ljubljana (v nadaljnjem besedilu: ministrstvo).

1. **Predmet in področje razpisa**

Predmet in področje razpisa sta sofinanciranje projektov postprodukcije predstav na področju uprizoritvenih umetnosti v letu 2025 v slovenskem in mednarodnem prostoru. Sofinancirane bodo postprodukcije, ki bodo izvedene v letu 2025 in so postprodukcije predstav, ki so jih ustvarili nevladne organizacije in samozaposleni v kulturi na področju uprizoritvenih umetnosti ter so bile premierno uprizorjene pred letom 2025.

V razpisu uporabljeni in zapisani izrazi v slovnični obliki za moški spol se uporabljajo kot nevtralni za vse spole.

1. **Cilj razpisa**

Cilj razpisa je zagotoviti dostopnost postprodukcije kakovostnih predstav s področja uprizoritvenih umetnosti, ki so bile premierno uprizorjene pred letom 2025, v slovenskem in mednarodnem prostoru.

1. **Opredelitev izrazov**

**Uprizoritvene umetnosti** sopodročje umetnosti, ki zajema različne oblike, prakse in izraze gledališke ustvarjalnosti: dramsko in lutkovno gledališče, postdramsko gledališče, sodobne plesne prakse, ambientalno in ulično gledališče, sodobni cirkus, dramatiko ter razne eksperimentalne in raziskovalne gledališke prakse (kot npr. performans, fizično gledališče in podobno).

**Projekt postprodukcije** zajema celotni načrtovani obseg ponovitev in gostovanj ene produkcije (v Sloveniji ali v Sloveniji in tujini ali samo v tujini), ki je bil premierno uprizorjen pred letom 2025, v letu 2025.

**Upravičene osebe na razpisnem področju** so prijavitelji projektov, ki delujejo na področju uprizoritvenih umetnosti in na tem področju izpolnjujejo splošne in posebne pogoje.

**Prijavitelj projekta** je izvajalec, ki izpolnjuje vse pogoje za sodelovanje na razpisu in bo v morebitni sklenjeni pogodbi naveden kot pogodbena stranka. Prijavitelj projekta je nosilec pravic, odgovornosti in dolžnosti, povezanih z izvedbo projekta.

**Odgovorna oseba prijavitelja projekta** je odgovorni nosilec projekta, ki poslovno in vsebinsko predstavlja in zastopa kulturno organizacijo, oziroma posameznik v vlogi producenta.

**Nevladne kulturne organizacije** so pravne osebe, ki so ustanovljene kot društva, zasebni zavodi, ustanove in drugo. Nevladno organizacijo opredeljuje 2. člen Zakona o nevladnih organizacijah (Uradni list RS, št. 21/18).

**Samozaposleni v kulturi** (v nadaljnjem besedilu: samozaposleni) so osebe, ki so na zadnji dan roka za oddajo vlog na razpis vpisane v razvid samozaposlenih v kulturi, ki ga vodi ministrstvo.

**Trajnostni razvoj** pomeni zadovoljiti trenutne potrebe, ne da bi pri tem ogrožali zadovoljevanje potreb prihodnjih generacij[[1]](#footnote-1).

**Zeleni prehod v kulturi** pomeni integracijo trajnostnih praks in okolju prijaznih pristopov v kulturnem sektorju. Glavni cilji zelenega prehoda v kulturi so: zmanjšanje okoljskega odtisa kulturnih dejavnosti ali dogodkov, povečanje ozaveščenosti o okoljskih vprašanjih ter spodbujanje trajnostnih vrednot skozi kulturne izraze.

**Upravičeni stroški** za sofinanciranje s strani ministrstva so:

* **programski stroški projekta**, ki:
* izhajajo iz predmeta pogodbe,
* so nujno potrebni za kakovostno izvedbo (so)financiranega projekta,
* so nastali od 1. januarja 2025,
* nastanejo izključno za namen izvedbe (so)financiranega projekta,
* so opredeljeni v prijavi prijavitelja,
* so razumni in utemeljeni ter v skladu z načeli dobrega finančnega poslovanja, zlasti glede cenovne primernosti in stroškovne učinkovitosti,
* so dejansko nastali,
* so preverljivi,
* temeljijo na verodostojnih knjigovodskih in drugih listinah, so evidentirani na računih izvajalca v skladu z veljavnimi računovodskimi načeli in so opredeljeni v skladu z zahtevami veljavne zakonodaje,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija),
* niso in ne bodo istočasno financirani od drugih sofinancerjev projekta (dvojno financiranje).
* **posredni stroški projekta**, ki:
  + nastanejo z izvajanjem projekta, ki je predmet pogodbe, in jih ni mogoče neposredno vezati na programsko vsebino projekta (splošni ali režijski stroški, vezani na delovanje izvajalca).

Stroški nakupa alkoholnih pijač in tobačnih izdelkov ter reprezentance **niso upravičeni stroški** projekta**.**

**Upravičeni programski stroški projekta** se izkazujejo z računi, pogodbami, potrdili o izvedenih plačilih in drugo obračunsko dokumentacijo v skladu z veljavnimi računovodskimi standardi. Prijavitelj projekta, s katerim bo sklenjena pogodba o sofinanciranju projekta, bo zahtevek za izplačilo pogodbenih sredstev lahko uveljavljal po oddanem zahtevku za izplačilo preko portala UJPeRačun, Opis postopka oddaje e- računa preko portala UJPeRačun je podrobno opisan na naslednji povezavi: <https://www.gov.si/assets/organi-v-sestavi/UJP/datoteke/storitve/e-racuni/UJPeRacun-Navodilo-za-uporabo-portala.pdf>.

Zadnji rok za predložitev zahtevka za izplačilo za leto 2025 je 15. 11. 2025. Sofinancer bo sredstva za izvedbo projekta nakazal v roku največ 30 dni po prejemu popolnega zahtevka za izplačilo: E-računa, ki ga prijavitelj odda preko portala UJPeRačun, ki kot obvezne priloge vsebuje:

* predpisan obrazec zahtevka, kot ga določajo navodila financerja;
* delno vsebinsko poročilo o izvedenem projektu v posameznem obdobju;
* delno finančno poročilo s specifikacijo prihodkov in stroškov, ki jih izvajalec zahteva v zahtevku;
* obračunsko dokumentacijo stroškov (dokazila o nastanku stroškov, ki glede višine zneska pokrivajo sofinanciran znesek).

**Posredni stroški projekta** so določeni kot pavšal v višini 15 odstotkov vrednosti z odločbo in pogodbo dodeljenih sredstev sofinanciranja in se ne izkazujejo.

**Finančna uravnoteženost** projekta pomeni:

* da so upravičeni stroški projekta uravnoteženi z njegovim obsegom in vsebino (zlasti glede cenovne primernosti in stroškovne učinkovitosti) ter
* da so prihodki enaki odhodkom.

**Celotna vrednost projekta** zajema vse načrtovane odhodke (programske in posredne stroške projekta).

1. **Pogoji za sodelovanje na razpisu**

Na razpis se lahko prijavijo le prijavitelji (upravičene osebe), ki izpolnjujejo naslednje pogoje:

1. Prijavitelji so nevladne organizacije, katerih program ni bil izbran na javnem razpisu z oznako JPR-PROG-2022-2025 oziroma katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25,

ali

so samozaposleni v kulturi, ki so na zadnji dan roka za oddajo vlog na razpis vpisani v razvid samozaposlenih v kulturi, ki ga vodi ministrstvo, ter katerih projekti niso bili izbrani na projektnem razpisu z oznako JPR-UPR-AO-2024-2025.

1. Prijavitelji imajo sedež v Sloveniji in opravljajo dejavnosti v Republiki Sloveniji ter so registrirani za opravljanje kulturno-umetniških dejavnosti in posredovanje kulturnih dobrin. Glede na osnovno dejavnost niso izobraževalne in vzgojno-izobraževalne institucije oziroma organizacije, katerih temeljni namen za ustanovitev ni bilo opravljanje kulturno-umetniških dejavnosti in posredovanje kulturnih dobrin v Sloveniji.
2. Prijavitelji v prijavi projekta ne zaprošajo za financiranje stroškov, za katere jim je ministrstvo, Slovenski filmski center, Javna agencija za knjigo Republike Slovenije, Javni sklad Republike Slovenije za kulturne dejavnosti ali drug državni organ ali lokalna skupnost že dodelila sredstva, ter ne zaprošajo za financiranje stroškov, ki so jih že poravnali organizatorji gostovanj v Sloveniji in tujini ali druge organizacije in posamezniki, povezani z izvedbo prijavljenega projekta.
3. Prijavitelji prijavljajo projekte, ki bodo v celoti izvedeni v letu 2025 in bodo dostopni javnosti.
4. Prijavitelji so, če so bili pogodbena stranka ministrstva v letih 2023 in 2024, izpolnjevali vse pogodbene obveznosti do ministrstva (podlaga za ugotovitev izpolnjevanja pogodbenih obveznosti je arhivirana in tekoča dokumentacija ministrstva za leti 2023 in 2024).
5. Prijavitelj dovoljuje objavo osebnih podatkov z namenom objave rezultatov poziva na spletni strani ministrstva v skladu z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP, 23/14, 50/14, 19/15 – odl. US, 102/15, 7/18 in 141/22) in Zakonom o varstvu osebnih podatkov (Uradni list RS, št. 163/22).
6. Prijavljeni projekt ustreza opredelitvi projekta iz 4. točke tega razpisa.
7. Isti projekt prijavlja le en prijavitelj.
8. Prijavitelj je nosilec oziroma producent projekta (in ne zgolj organizator postprodukcije).
9. Prijavitelj v okviru enega prijavljenega projekta, premierno uprizorjenega pred letom 2025, zaproša za sofinanciranje najmanj treh (3) njegovih ponovitev (postprodukcije): a) v Sloveniji ali b) v Sloveniji in tujini ali c) v tujini, pri čemer večje število ponovitev ne vpliva na oceno kakovosti projekta.
10. Prijavitelj za izvedbo enega prijavljenega projekta zaproša za največ 13.000,00 EUR.
11. Prijavitelj prijavlja največ tri (3) različne projekte.
12. Vloga je v celoti napisana v slovenskem jeziku (razen naslovov projektov oziroma umetniških enot ter z izjemo morebitnih originalnih izjav tujih partnerjev).

Prijavitelj poda izjavo o izpolnjevanju pogojev iz 5. točke na predpisanem prijavnem obrazcu. Če ministrstvo pozneje zahteva izvirnike potrdil o izpolnjevanju pogojev po posameznih alinejah, jih mora prijavitelj predložiti v zahtevanem roku.

1. **Izpolnjevanje pogojev razpisa**

Izpolnjevanje pogojev ugotavlja komisija za odpiranje vlog, ki jo med zaposlenimi na ministrstvu imenuje ministrica za kulturo.

Prijavitelji, ki se prijavijo na razpis s formalno nepopolno vlogo, bodo pisno pozvani k dopolnitvi. Prijavitelj mora vlogo dopolniti v petih dneh po prejemu poziva k dopolnitvi, sicer se bo vloga štela za nepopolno. Vloge, ki ne bodo pravočasne ali popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru poznejše ugotovitve neizpolnjevanja pogojev in po že izdani dokončni odločbi o izboru projekta spremeni odločitev ter z izvajalcem projekta ne sklene pogodbe. Prav tako lahko v primeru poznejše ugotovitve neizpolnjevanja pogojev ali pogodbenih obveznosti v času letnega pregleda razveže že sklenjeno pogodbo, v primeru že izplačanih sredstev pa zahteva povračilo sredstev.

Če je prijavitelj vložil več vlog za isti projekt, se bo upoštevala prva vloga, preostale vloge bodo zavržene, razen če jih je mogoče obravnavati kot dopolnitve ali spremembe prve vloge.

Če prijavitelj vloži več vlog, kot je določeno v dvanajsti alineji 5. točke razpisa, se vse vloge prijavitelja zavržejo iz razloga neizpolnjevanja pogojev za sodelovanje na razpisu (kot vloge neupravičene osebe).

Če več prijaviteljev prijavi na ta razpis isti projekt, se vse vloge prijaviteljev istega projekta zavržejo iz razloga neizpolnjevanja pogojev za sodelovanje na razpisu (kot vloge neupravičene osebe).

Če se prijavitelj prijavi s projektom, ki vsebinsko ne spada na razpisno področje, se vloga zavrže iz razloga neizpolnjevanja pogojev za sodelovanje na razpisu (kot vloge neupravičene osebe).

1. **Razpisni kriteriji**

Pravočasne in popolne vloge ter vloge upravičenih oseb bo obravnavala strokovna komisija za področje uprizoritvenih umetnosti na podlagi naslednjih kriterijev:

* 1. **Postprodukcija – nevladne organizacije**

|  |  |
| --- | --- |
| **Kriterij** | **Najvišje število točk** |
| 1. Kakovost predstave (umetniška kakovost, aktualnost, reference ter aktualen in kakovosten izbor ustvarjalcev in izvajalcev projekta na področju uprizoritvenih umetnosti in drugo). | 50 |
| 1. Organizacija postprodukcije (reference prijavitelja projekta, koproducenta/ov in soorganizatorja/ev na področju organizacije postprodukcije na področju uprizoritvenih umetnosti v obdobju 2020-2024, referenčnost prizorišča, dostopnost, racionalnost načrtovanja (število ponovitev na lokaciji, organizacija in promocija dogodka…), ustreznost finančne zasnove projekta in drugo. | 35 |
| 1. Pomen projekta za področje uprizoritvenih umetnosti (prispevek projekta k raznovrstnosti postprodukcije na področju uprizoritvene umetnosti in/ali prispevek k promociji slovenske uprizoritvene umetnosti v tujini). | 10 |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (ZNOrg), Uradni list RS, št. 21/18). | 5 |
| **SKUPAJ** | **100** |

* 1. **Postprodukcija – samozaposleni v kulturi**

|  |  |
| --- | --- |
| **Kriterij** | **Najvišje število točk** |
| 1. Kakovost predstave (umetniška kakovost, aktualnost, reference ter aktualen in kakovosten izbor ustvarjalcev in izvajalcev projekta na področju uprizoritvenih umetnosti in drugo). | 50 |
| 1. Organizacija postprodukcije (reference prijavitelja projekta, koproducenta/ov in soorganizatorja/ev na področju organizacije postprodukcije na področju uprizoritvenih umetnosti v obdobju 2020-2024, referenčnost prizorišča, dostopnost, racionalnost načrtovanja (število ponovitev na lokaciji, organizacija in promocija dogodka…), ustreznost finančne zasnove projekta in drugo. | 35 |
| 1. Pomen projekta za področje uprizoritvenih umetnosti (prispevek projekta k raznovrstnosti postprodukcije na področju uprizoritvene umetnosti in/ali prispevek k promociji slovenske uprizoritvene umetnosti v tujini). | 10 |
| 1. Prijavitelj ima status samozaposlenega v kulturi. | 5 |
| **SKUPAJ** | **100** |

1. **Uporaba kriterijev in določitev višine sofinanciranja**

Kriteriji so ovrednoteni s točkami, pri čemer je pri posameznem kriteriju navedena najvišja možna višina točk. Projekt je na podlagi razpisnih kriterijev lahko ocenjen z največ 100 točkami.

V sofinanciranje bodo lahko sprejeti le projekti tistih prijaviteljev, ki na podlagi ocenjevanja po navedenih razpisnih kriterijih dosežejo vsaj polovico vseh možnih točk. Izmed projektov, ki dosežejo vsaj polovico vseh možnih točk, bodo v okviru razpoložljivih sredstev v sofinanciranje sprejeti tisti projekti, ki bodo v postopku izbire oziroma ocenjevanja dosegli višje število točk.

Višina sredstev za projekte, sprejete v sofinanciranje, se določi tako, da se zaprošena vrednost sofinanciranja pomnoži s količnikom, ki odraža število prejetih točk. Primer: projekt, ki bo dosegel 100 točk, bo sofinanciran v višini 100 odstotkov zaprošene vrednosti (količnik 1); projekt, ki bo dosegel 85 točk, bo sofinanciran v višini 85 odstotkov zaprošene vrednosti (količnik 0,85).

Ocenjevanje in vsebinsko ovrednotenje izvede pristojna strokovna komisija za področje uprizoritvenih umetnosti.

Točkovanje posamezne vloge opravi vsak član komisije v skladu z vsemi navedenimi kriteriji. Ocene so uravnotežene tudi primerjalno z drugimi prejetimi vlogami. Če člani komisije posamezni kriterij posamezne vloge ocenijo različno, se izračuna povprečna ocena, ki se zaokroži na najbližjo polno vrednost. Zaokrožuje se tako, da se v primeru decimalne vrednosti do 0,5 zaokroži na najbližje polno število navzdol, od vključno 0,5 pa na najbližje polno število navzgor. Skupna ocena je seštevek točk po vseh kriterijih, ki se dobijo kot povprečje po posameznem kriteriju, zaokroženo na najbližje polno število. Primer: pomen projekta za področje uprizoritvenih umetnosti 6 članov od skupno 7 članov komisije oceni s po 10 točkami, sedmi pa z 9 točkami. Seštevek točk 69 se v takem primeru deli s številom 7, kot je članov komisije, kar da povprečje 9.85\*. Ocena kriterija se v tem primeru zaokroži na 10 točk in ta ocena v seštevku z drugimi ocenami po posameznih kriterijih tvori skupno oceno vloge.

S prijavitelji izbranih projektov bodo na podlagi odločb sklenjene pogodbe za obdobje trajanja razpisa.

1. **Okvirna vrednost razpoložljivih sredstev**

Predvidena vrednostvseh razpoložljivih sredstev, namenjenih za predmet razpisa z oznako JPR-PP-2025, je 160.000,00 EUR.

Sredstva se zagotovijo s proračunske postavke 131075 Uprizoritvene umetnosti – programi in projekti.

1. **Obdobje za porabo dodeljenih sredstev**

Dodeljena proračunska sredstva morajo biti porabljena v proračunskem letu 2025 oziroma v plačilnih rokih, kot jih bo določal Zakon o izvrševanju proračuna Republike Slovenije za leti 2025 in 2026 (Uradni list RS, št. 104/24).

Dodeljena proračunska sredstva se bodo izplačevala v skladu z dinamiko izplačil, opredeljeno v pogodbi o sofinanciranju kulturnih projektov, in na podlagi izdanih zahtevkov za izplačilo, pri čemer lahko nevladne organizacije pri prvem zahtevku uveljavljajo možnost predplačila v višini do 30 odstotkov pogodbene vrednosti.

1. **Razpisni rok in oddaja vloge**

Razpis se začne 17. januarja 2025 in konča 17. februarja 2025.

Vloga mora biti izpolnjena in oddana v elektronski obliki na prijavnem obrazcu v spletni aplikaciji eJR na naslovu: http://ejr.ekultura.gov.si/ejr-web in mora vsebovati vse zahtevane priloge in podatke, določene v razpisni dokumentaciji. Vloga mora biti oddana oziroma predložena na enega od načinov, opredeljenih v podtočkah 11.1. in 11.2.

Da ne bi prišlo do preobremenjenosti strežnika, prijaviteljem priporočamo, da vloge na javni razpis oddajo pred zadnjim dnem razpisnega roka.

Dopolnjevanje in spreminjanje vlog sta možna le do poteka razpisnega roka, in sicer z navedbo oznake, na katero vlogo se dopolnitev nanaša.

* 1. **Oddaja elektronsko podpisane vloge**

Prijavitelj vlogo na javni razpis odda na prijavnem obrazcu v spletni aplikaciji eJR na naslovu: http://ejr.ekultura.gov.si/ejr-web in jo elektronsko podpiše. V tem primeru vloge ni treba natisniti in poslati po navadni pošti.

Elektronsko podpisana prijava se šteje za pravočasno, če je izpolnjena, elektronsko podpisana in oddana na prijavnem obrazcu v spletni aplikaciji eJR do vključno 17. februarja 2025 do 23.59.

**12.2. Oddaja lastnoročno podpisane vloge**

Če prijavitelj nima digitalne identitete za elektronsko podpisovanje, naj vlogo na javni razpis kljub temu izpolni na prijavnem obrazcu v spletni aplikaciji eJR na naslovu: http://ejr.ekultura.gov.si/ejr-web, nato pa obrazec natisne in lastnoročno podpiše. Lastnoročno podpisani izvod vloge mora biti vsebinsko popolnoma enak elektronsko oddani vlogi. V primeru razlik se upošteva natisnjena različica.

Lastnoročno podpisana vloga se šteje za pravočasno, če je v poslovnem času ministrstva (od ponedeljka do četrtka od 9.00 do 15.30 in v petek od 9.00 do 14.30) osebno predložena v glavni pisarni ministrstva ali po pošti poslana na naslov: Ministrstvo za kulturo Republike Slovenije, Maistrova ulica 10, 1000 Ljubljana, najpozneje do 17. februarja 2025 oziroma najpozneje ta dan oddana na pošti kot priporočena pošiljka. Na ovojnico je treba obvezno nalepiti A4 dokument »Kuverta«, ki je priloga tega javnega razpisa in vsebuje vse potrebne podatke, kot so naslov, oznaka javnega razpisa, navedba prijavitelja in drugo.

Zaželeno je, da so vse obvezne priloge, določene v razpisni dokumentaciji oziroma besedilu tega javnega razpisa, priložene le v spletnem obrazcu in jih prijavitelji ne pošiljajo fizično.

Vloga mora biti izpolnjena na predpisanih obrazcih, ki so dostopni na naslovu www.gov.si/drzavni-organi/ministrstva/ministrstvo-za-kulturo/javne-objave/ in morajo vsebovati vse obvezne priloge in podatke, določene v razpisni dokumentaciji.

Oddaja vloge pomeni, da se prijavitelj strinja z vsemi pogoji in kriteriji razpisa.

1. **Razpisna dokumentacija**

* besedilo projektnega razpisa z oznako JPR-PP-2025,
* prijavni obrazec s prilogami v spletni aplikaciji eJR na naslovu: <http://ejr.ekultura.gov.si/ejr-web>.

Če prijavitelj odda dve vlogi ali tri vloge, jih mora oddati na ločenih prijavnih obrazcih in v ločenih kuvertah.

Razpisna dokumentacija je objavljena na spletni strani ministrstva, v zavihku razpisi, in je dostopna na elektronskem naslovu https://www.gov.si/drzavni-organi/ministrstva/ministrstvo-za-kulturo/javne-objave/. Na tem spletnem naslovu so tudi vsi drugi podatki, povezani z razpisom z oznako JPR-PP-2025.

1. **Zavrženje vlog**

Za **prepozno** se bo štela vloga (oziroma dopolnitev ali sprememba), ki ne bo oddana v spletni aplikaciji eJR do vključno 17. februarja 2025 do 23.59.Če prijavitelj nima digitalne identitete za elektronsko podpisovanje in vlogo podpiše fizično, se za prepozno šteje vloga, ki ni bila v poslovnem času ministrstva osebno predložena v glavni pisarni ministrstva ali po pošti poslana na naslov: Ministrstvo za kulturo Republike Slovenije, Maistrova ulica 10, 1000 Ljubljana, najpozneje do 17. februarja 2025 oziroma najpozneje ta dan oddana na pošti kot priporočena pošiljka.

Vloge, ki jih bodo prijavitelji vložili po preteku razpisnega roka, se bodo v skladu s tretjim odstavkom 116. člena ZUJIK štele za **prepozne**.

Vloge, ki ne bodo vsebovale vseh obveznih sestavin, ki jih določa besedilo javnega razpisa, in ki jih prijavitelji ne bodo v celoti dopolnili niti v petih dneh od prejema poziva k dopolnitvi, se bodo štele za **nepopolne**.

Prijavitelj, čigar vloga ne bo izpolnjevala pogojev za sodelovanje na razpisu, določenih v besedilu tega javnega razpisa, se bo štel za **neupravičeno osebo**. Izpolnjevanje pogojev se ugotavlja na podlagi vloge prijavitelja in obveznih dokazil.

Prijavitelji lahko vloge dopolnjujejo oziroma spreminjajo do preteka razpisnega roka.

Ministrstvo bo na podlagi petega oziroma šestega odstavka 117. člena ZUJIK **s sklepom zavrglo:**

* **prepozno vlogo;**
* **nepopolno in/ali prepozno dopolnjeno vlogo;**
* **vlogo, ki jo bo oddala neupravičena oseba.**

1. **Odpiranje vlog**

Ministrstvo bo vloge začelo odpirati 20. februarja 2025 ob 10. uri.

1. **Pristojna uslužbenka za dajanje informacij in pojasnil v zvezi s pozivom:**

Dodatne informacije o razpisu lahko zainteresirani prijavitelji dobijo pri Katji Jančič izključno po elektronski pošti na naslovu [katja.jancic@gov.si](mailto:katja.jancic@gov.si).

Vsebinska vprašanja v zvezi z razpisom je po elektronski pošti na navedeni naslov možno poslati najpozneje do vključno 16. 2. 2025, zadnji odgovori ministrstva bodo podani najpozneje do 17. 2. 2025 do 15. ure. Če bodo vprašanja poslana po navedenem datumu, ministrstvo odgovorov ne zagotavlja.

Za tehnično podporo in odgovarjanje na tehnična vprašanja v zvezi z eJR se lahko prijavitelji obrnejo na Službo za digitalizacijo ([anja.guid@gov.si](mailto:anja.guid@gov.si), (01) 400 7984) vsak delovni dan med 9. in 15. uro, najkasneje do 17. 2. 2024 do vključno 15. ure.

1. **Vpogled v razpisno dokumentacijo**

Zainteresirane osebe se lahko seznanijo z razpisno dokumentacijo na spletnih straneh ministrstva: www.gov.si/drzavni-organi/ministrstva/ministrstvo-za-kulturo/, kot je navedeno pod 12. točko.

1. **Odločitev**

Ministrica za kulturo na podlagi predloga strokovne komisije o vsaki ustrezni vlogi, prispeli na poziv, izda posamično odločbo, s katero odloči o odobritvi ali zavrnitvi vloge. Odločba o odobritvi je podlaga za sklenitev pogodbe. V primeru, da ne pride do sklenitve pogodbe ali da pride do odstopa od pogodbe, se lahko sprejme v sofinanciranje popolna vloga naslednjega upravičenega prijavitelja, ki zaradi porabe sredstev ni bila sprejeta v sofinanciranje.

Ministrstvo bo izbralo predloge kulturnih projektov po postopku, kot ga določa Pravilnik o izvedbi javnega poziva in javnega razpisa.

**OPOZORILO**

**Prijavitelje opozarjamo, da je izvedba postopka razpisa z oznako JPR-PP-2025 vezana na proračunske zmogljivosti ministrstva. Če pride do sprememb v državnem proračunu ali finančnem načrtu ministrstva, ki neposredno vplivajo na izvedbo postopka razpisa z oznako JPR-PP-2025, mora ministrstvo ukrepati v skladu s spremembami v državnem proračunu oziroma finančnem načrtu ministrstva.**

**Če se v času izvedbe postopka razpisa z oznako JPR-PP-2025 obseg sredstev, ki so v državnem proračunu namenjena za kulturo, zmanjša toliko, da ne zagotavlja izpolnitve ciljev razpisa z oznako JPR-PP-2025, lahko ministrstvo postopek razpisa ustavi oziroma v primeru že končanega izbora kulturnih projektov v skladu s spremembami proračuna zmanjša obseg sofinanciranja, spremeni ali prekine že sklenjeno pogodbo o sofinanciranju projekta.**

Dr. Asta Vrečko ministrica

1. Cilji trajnostnega razvoja so opredeljeni v Agendi za trajnostni razvoj do leta 2030 (Organizacija Združenih narodov, dostopno na https://www.gov.si/zbirke/projekti-in-programi/uresnicevanje-agende-2030/), ki so vključeni tudi v Strategijo razvoja Slovenije 2030 (dostopno na: https://www.gov.si/assets/ministrstva/MKRR/Strategija-razvoja-Slovenije-2030/Strategija\_razvoja\_Slovenije\_2030.pdf) [↑](#footnote-ref-1)